CELEX: 32015D1301
Language: da
Date: 2015-07-20 00:00:00
Title: Kommissionens gennemførelsesafgørelse (EU) 2015/1301 af 20. juli 2015 om offentliggørelse, med en begrænsning, i Den Europæiske Unions Tidende af referencen for standard EN 13241-1:2003 + A1:2011 om porte til industri og andre erhverv samt garageporte i henhold til Europa-Parlamentets og Rådets direktiv 2006/42/EF

29.7.2015   
            
            
               DA
            
            
               Den Europæiske Unions Tidende
            
            
               L 199/40
            
         KOMMISSIONENS GENNEMFØRELSESAFGØRELSE (EU) 2015/1301
   af 20. juli 2015
   om offentliggørelse, med en begrænsning, i Den Europæiske Unions Tidende af referencen for standard EN 13241-1:2003 + A1:2011 om porte til industri og andre erhverv samt garageporte i henhold til Europa-Parlamentets og Rådets direktiv 2006/42/EF
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2006/42/EF af 17. maj 2006 om maskiner og om ændring af direktiv 95/16/EF (1), særlig artikel 10,
   under henvisning til udtalelse fra det udvalg, der er nedsat ved artikel 22 i Europa-Parlamentets og Rådets forordning (EU) nr. 1025/2012 af 25. oktober 2012 om europæisk standardisering, om ændring af Rådets direktiv 89/686/EØF og 93/15/EØF og Europa-Parlamentets og Rådets direktiv 94/9/EF, 94/25/EF, 95/16/EF, 97/23/EF, 98/34/EF, 2004/22/EF, 2007/23/EF, 2009/23/EF og 2009/105/EF og om ophævelse af Rådets beslutning 87/95/EØF og Europa-Parlamentets og Rådets afgørelse nr. 1673/2006/EF (2), og
   ud fra følgende betragtninger:
   
               (1)
            
            
               Når en national standard, der gennemfører en harmoniseret standard, hvis reference er blevet offentliggjort i Den Europæiske Unions Tidende, omfatter ét eller flere af de væsentlige sikkerheds- og sundhedskrav, der er anført i bilag I til direktiv 2006/42/EF, forudsættes maskiner, der er fremstillet i overensstemmelse med denne standard, at opfylde disse væsentlige sikkerheds- og sundhedskrav.
            
         
               (2)
            
            
               I november 2012 opdaterede Det Forende Kongerige sin tidligere formelle indsigelse, der var indgivet i december 2010, med hensyn til standard EN 12635:2002 + A1:2008 »Porte til industri og andre erhverv samt garageporte — Installation og brug«, ved at tilføje EN 13241-1:2003 + A1:2011 »Porte til industri og andre erhverv samt garageporte — Produktstandard — Del 1: Produkter uden brandhæmmende egenskaber eller røgtæthedsegenskaber«, som Den Europæiske Standardiseringsorganisation (CEN) har foreslået harmoniseres i henhold til direktiv 2006/42/EF, og som blev offentliggjort første gang i Den Europæiske Unions Tidende den 18. november 2011 (3).
            
         
               (3)
            
            
               Den formelle indsigelse grunder sig på, at referencestandarden EN 12453:2000 »Porte til industri og andre erhverv samt garageporte — Sikkerhed ved brug af automatiske døre og porte — Krav«, som nævnes i punkt 4.2.2 »Force for manual operation«, punkt 4.2.6 »Protection against cutting«, punkt 4.3.2 »Protection against crushing, shearing and drawing-in«, punkt 4.3.3 »Operating forces«, punkt 4.3.4 »Electrical safety« og punkt 4.3.6 »Alternative requirements«, samt i referencestandarden EN 12445:2000 »Porte til industri og andre erhverv samt garageporte — Sikkerhed ved brug af automatiske døre — Prøvningsmetoder«, som nævnes i punkt 4.3.3 »Operating forces«, ikke opfylder alle de væsentlige sikkerheds- og sundhedskrav i bilag I til direktiv 2006/42/EF.
            
         
               (4)
            
            
               Efter at have gransket standard EN 13241-1:2003 + A1:2011 sammen med repræsentanter for det udvalg, der blev nedsat ved artikel 22 i direktiv 2006/42/EF, har Kommissionen fastslået, at standarden ikke opfylder de væsentlige sundheds- og sikkerhedskrav i punkt 1.3.7 »Moving parts« (Bevægelige dele) og punkt 1.4.3 »Protective devices« (Beskyttelsesudstyr) i bilag I til direktiv 2006/42/EF, som kan henføres til referencestandarden EN 12453:2000 og referencestandarden EN 12445:2000.
            
         
               (5)
            
            
               Under hensyntagen til behovet for at forbedre de sikkerhedsmæssige aspekter i standard EN 13241-1:2003 + A1:2011 og i afventning af en passende revision af denne standard bør offentliggørelsen i Den Europæiske Unions Tidende af referencen til standard EN 13241-1:2003 + A1:2011 være ledsaget af en passende advarsel —
            
         VEDTAGET DENNE AFGØRELSE:
   Artikel 1
   Referencen til standard EN 13241-1:2003 + A1:2011 »Porte til industri og andre erhverv samt garageporte — Produktstandard — Del 1: Produkter uden brandhæmmende egenskaber eller røgtæthedsegenskaber«, skal offentliggøres i Den Europæiske Unions Tidende med en begrænsning, som angivet i bilaget.
   Artikel 2
   Denne afgørelse træder i kraft på tyvendedagen efter offentliggørelsen i Den Europæiske Unions Tidende.
   
      Udfærdiget i Bruxelles, den 20. juli 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 157 af 9.6.2006, s. 24.
   
      (2)  EUT L 316 af 14.11.2012, s. 12.
   
      (3)  EUT C 338 af 18.11.2011, s. 1.
   
      BILAG
      
         Titler og referencer for harmoniserede standarder, som skal offentliggøres i henhold til EU's harmoniseringslovgivning
      
      
                  ESO (1)
                  
               
               
                  Den harmoniserede standards reference og titel
                  (og referencedokument)
               
               
                  Første offentliggørelse i EUT
               
               
                  Reference for erstattet standard
               
               
                  Formodning om overensstemmelse ved efterlevelse af den erstattede standard ophører den (dato)
                  Anm. 1
               
            
                  CEN
               
               
                  EN 13241-1:2003 + A1:2011
                  Porte til industri og andre erhverv samt garageporte — Produktstandard — Del 1: Produkter uden brandhæmmende egenskaber eller røgtæthedsegenskaber
               
               
                  18.11.2011
               
               
                  —
               
               
                  —
               
            
                  
                     Advarsel: For så vidt angår punkt 4.2.2, punkt 4.2.6, punkt 4.3.2, punkt 4.3.3, punkt 4.3.4 og punkt 4.3.6, vedrører denne offentliggørelse ikke referencen for EN 12453:2000, og anvendelsen af denne indebærer ikke nogen formodning om overensstemmelse med de væsentlige sikkerheds- og sundhedskrav i punkt 1.3.7 og punkt 1.4.3 i bilag I til direktiv 2006/42/EF.
               
            
            
         (1)  ESO: Europæisk standardiseringsorgan:
      
                  —
               
               
                  CEN: Avenue Marnix 17, B-1000, Bruxelles, Belgien, tlf. +32 25500811, fax +32 25500819 (http://www.cen.eu)
               
            Anm. 1: Formodning om overensstemmelse ophører som regel på den tilbagetrækningsdato, der fastsættes af det europæiske standardiseringsorgan, men brugerne af disse standarder gøres opmærksomme på, at dette i særlige tilfælde kan være anderledes.
      Anm. 2: Den nye (eller ændrede) standard har samme anvendelsesområde som den erstattede standard. Fra og med den anførte dato medfører efterlevelse af de erstattede standarder ikke længere formodning om overensstemmelse med væsentlige eller andre krav den relevante i EU-lovgivning.